el el el el el el el el el el el el el el el el el el el ro el el hbs_lat el el el el it en el el en el el el el el el el el el el el fr fr el el fr de el en ro el en en el el el en el el en el el el el el el el el el el el el fr en el el fr el el cs en el en en el el el el el el el el el el el el el el el el el el el el el el el el el el en el el el el el de ru el sk el el en ru fr fr sv el el ro zh fr fr el el el cs ru fr en el el en uk it en it el it pt pl it de it el el it it it el el it it it el zh ru it el en fr en de en el ru en el it el el el el el el el el el el el el el el el el el el el
Το λήμμα παραθέτει τις πηγές του αόριστα, χωρίς παραπομπές. Βοηθήστε συνδέοντας το κείμενο με τις πηγές χρησιμοποιώντας παραπομπές, ώστε να είναι επαληθεύσιμο.
Το πρότυπο τοποθετήθηκε χωρίς ημερομηνία. Για τη σημερινή ημερομηνία χρησιμοποιήστε: {{χωρίς παραπομπές|30|09|2022}}
Οι βουλευτικές εκλογές της 11ης Μαΐου 1958 διεξήχθησαν από την υπηρεσιακή κυβέρνηση του Κωνσταντίνου Γεωργακοπούλου. Πέντε πολιτικοί σχηματισμοί συμμετείχαν (τρία κόμματα και δύο συνασπισμοί). Η δεξιά παράταξη που βρισκόταν στην εξουσία από το Νοέμβριο του 1952, αρχικά ως Ελληνικός Συναγερμός υπό τον στρατάρχη Αλέξανδρο Παπάγο και έπειτα ως ΕΡΕ υπό τον Κωνσταντίνο Καραμανλή κερδίζει ξανά τις εκλογές με ποσοστό 41,16%, σχηματίζοντας αυτοδύναμη κυβέρνηση.
Οι 300 έδρες της Βουλής των Ελλήνων
151 έδρες χρειάζονται για την απόλυτη πλειοψηφία
Τη μεγάλη όμως έκπληξη στις εκλογές του 1958 κάνει η ΕΔΑ που καταλαμβάνει τη δεύτερη θέση με ποσοστό 24,42% και, ενισχυόμενη από την δεύτερη κατανομή ψήφων, φτάνει τις 79 έδρες. Είναι η πρώτη φορά στην ελληνική κοινοβουλευτική ιστορία που η Αριστερά γίνεται Αξιωματική Αντιπολίτευση.
Η φιλελεύθερη-βενιζελική παράταξη καταποντίστηκε, λαμβάνοντας ποσοστό 20,67%, πληρώνοντας την παροιμιώδη πλέον ενδοπαραταξιακή διαμάχη Σοφοκλή Βενιζέλου και Γεωργίου Παπανδρέου.
Οι εκλογές έγιναν με νέο εκλογικό νόμο, που είχε ψηφιστεί επί υπηρεσιακής κυβέρνησης και προέβλεπε ενισχυμένη αναλογική. Το εκλογικό σύστημα πριμοδοτούσε με βουλευτικές έδρες τα δύο πρώτα κόμματα εις βάρος των υπολοίπων και σκοπό είχε, πλην της πριμοδότησης του νικητή, τη μείωση της δύναμης της αριστερής ΕΔΑ, η οποία προβλεπόταν να έρθει τρίτη. Στο σύστημα αυτό είχαν συμφωνήσει και τα δύο μεγάλα κόμματα της εποχής, ΕΡΕ και Κόμμα Φιλελευθέρων. Πλην όμως η ΕΔΑ τελικά πήρε τη δεύτερη θέση σε ψήφους και έλαβε λόγω της πριμοδότησης τις περισσότερες έδρες στην ιστορία της. Το Κόμμα των Φιλελευθέρων ήρθε τρίτο και ο αριθμός των εδρών του ελαχιστοποιήθηκε.
Στις 17 Μαΐου 1958, ορκίσθηκε η νέα κυβέρνηση Κ. Καραμανλή.
4 Σημειώσεις και παραπομπές
Εκλογικό Σύστημα : Ενισχυμένη Αναλογική
Εκλογικός νόμος : Ν.3822/1958 (ΦΕΚ 45/31-3-1958)
Εκλογικές περιφέρειες : 55
Σύνολο υποψηφίων : 1,483
Νόμιμος πληθυσμός : 7.395.219
Σύνοψη αποτελεσμάτων βουλευτικών εκλογών 11ης Μαΐου 1958
Προοδευτική Αγροτική Δημοκρατική Ένωσις
Ανεξάρτητο Ριζοσπαστικό Αγροτικό Κόμμα
Ανεξάρτητος Τοπικός Συνδυασμός Κεφαλληνίας-Ιθάκης
"Τα αποτελέσματα των εκλογών εις ψήφους και έδρας καθ' όλην την χώραν", Ελευθερία, φύλλο 13/5/1958, σελ. 1
Η αριστερή εκλογική έκπληξη του 1958 [νεκρός σύνδεσμος], Καθημερινή (ηλεκτρονική έκδοση), 6-4-2008, ανάκτηση 28-8-2013.
Πώς κάλυψε η «Αυγή» τις εκλογές του 1958 και τη μεγάλη νίκη της ΕΔΑ , η Αυγή, ηλεκτρονική έκδοση, 17-6-2012, ανάκτηση 28-8-2013.